以色列乃朝有两种官方语言：希伯来语替阿拉伯语。希伯来语是官方办公替商务个主要语言。阿拉伯语主要是阿拉伯人使用。英语立在老早是英国当局立在巴勒斯坦推广个官方语言。1948年之后，地位畀希伯来语替代，弗过，还是有交关当地人会英文。犹太人个英文能力侪比较好，立在大学当中有相当个课程是用英文教学个。又因为有蛮多来自老早苏联个移民。所以，以色列个俄语人口也弗少，有一百多万。来自北非替法国个犹太人会法文，占人口个10%。